stanford-oval/wikipedia huggingface dataset:
דור שלום
מעורבות בפוליטיקה ופירוק

התנועה התמודדה בבחירות המוניציפליות ב-1998 וזכתה במספר מושבים במועצות המקומיות ברחבי הארץ, מתוכם שלושה בעיריית תל אביב-יפו ובעיריית אשדוד. כמו כן זכתה התנועה ברוב גדול בבחירות לאגודת הסטודנטים של אוניברסיטת תל אביב באותה שנה, ומנהיגה, ארז אשל, היה הרוח החיה בהפגנות הסטודנטים להורדת שכר הלימוד, שנערכו בתחילת שנת הלימודים 1998-9. אחד מפעילי התנועה, אודי נטע, שימש כסגן ראש עיריית תל אביב ומחזיק תיק החינוך. הוא השתלב לקראת בחירות 2003 ברשימת מפלגת עם אחד של עמיר פרץ לכנסת, אך במקום שלא היה ריאלי.
העמותה תמכה בקמפיין הבחירות של אהוד ברק ב-1999, באמצעות עמותת "רבין אליאנס" בארצות הברית, שייעודה הרשמי היה סיוע בפעילות של עמותות שפועלות בתחום החינוך, ברוח מורשתו של יצחק רבין. משפחת רבין הביעה תרעומת על השימוש שנעשה בעמותה, מבלי לשתף את בני המשפחה בדרכי פעולתה ובהחלטות שהתקבלו בה. העמותה השתתפה בתעמולה הבחירות בהיקף שעלה כמה מונים על פעילותה הרגילה, בכספים שהתקבלו מקרנות ששימשו עמותות אחרות שפעלו עבור ישראל אחת. ברוב מערכת הבחירות, העמותה "הילכה על חבל דק", כהגדרת מבקר המדינה גולדברג, ונזהרה שהתעמולה שלה תתאים למסר הכללי של ישראל אחת, אך לא תהיה מזוהה איתה לגמרי. אחד הקמפיינים העיקריים שלה בתקופה זו הדגיש את הצורך להעלות את החינוך לראש סדר העדיפויות של ישראל. סמוך לבחירות, לדרישת טל זילברשטיין, מנכ"ל העמותה טמיר העסיק את הקבלן של ישראל אחת בתליית שלטים ברחבי ישראל. לטמיר נאמר שיתלו שלטים של "דור שלום", אך בפועל נתלו שלטים של ישראל אחת. התמורה שהגיעה מאחת העמותות של ישראל אחת שולמה במזומן דרך חברת קש. על אירוע זה אמר טמיר: "הבנתי שהייתי בעצם מריונטה". העמותה גם השתתפה סמוך לבחירות בקמפיין למגזר העולים מרוסיה ומימנה שלטי תודה ליצחק מרדכי לאחר פרישתו מהמירוץ לראשות הממשלה, שמבקר המדינה קבע שהיו תרומה בלתי חוקית לישראל אחת.
בתחילת העשור הראשון של המאה ה-21 חדלה פעילותה של העמותה. ב-3 בדצמבר 2009 היא נסגרה רשמית על ידי רשם העמותות.
הסרט דור שלם דורש שלום

בשנת 2010, הפיק ערוץ yes דוקו סרט תעודי בבימוי אורי רוזנווקס, על העמותה. הסרט תיעד ועקב אחרי הפעילים המרכזיים בעמותה ומה עלה בגורלם מאז שפעלה.
הערות שוליים

↑  שוקי שדה, "בסוף הכסף הגדול מדבר": כך הגיע הלוחש על אוזניהם של מיליארדרים ופוליטיקאים לתא המעצר, באתר הארץ, 18 באוגוסט 2017
↑  אבירמה גולן, קדימה לאחור, באתר הארץ, 6 בספטמבר 2001
1 2 3 4 5  שרה ליבוביץ-דר, ‏מדוע נפלה עמותת דור שלם דורש שלום? הסיפור המלא, באתר מעריב אונליין, 10 באוקטובר 2015
↑  יובל קרני, דור שלום כבר לא תנועת שמאל, ידיעות אחרונות, המוסף לשבת, 20/03/1998, עמ' 14-16
↑  מודי קרייטמן וגיא לשם, יובל רבין: הזהרתי אותם בפני מה שעלול לקרות, ידיעות אחרונות, המוסף לשבת, 17.03.2000, עמ' 22-23
↑  אליעזר גולדברג, מבקר המדינה, דין וחשבון על תוצאות ביקורת חשבונות הסיעות לתקופת הבחירות לכנסת החמש-עשרה ולראש הממשלה, באתר הכנסת, ‏27.01.2000
↑  יובל קרני, דור שלום כבר לא תנועת שמאל, ידיעות אחרונות, המוסף לשבת, 20.03.98, עמ' 14-15
↑  ענת מידן, "מאז הרצח החיים שלי הם גיהנום", ידיעות אחרונות, 22.10.1997, עמ' 12-13
↑  אורי אורבך, מלחמה נגד דור שלום, ידיעות אחרונות, מוסף לשבת, 23.01.1998, עמ' 20
↑  נעה ווסרמן, ‏שפרלינג ועניי עירו, באתר גלובס, 2 במרץ 1998
↑  דוד רטנר, נאסרה לשבועיים פעילות פוליטית בקמפוס מחשש להפרות סדר, באתר הארץ, 20 באוקטובר 2001
↑  חנה קים, בוקר טוב, אמצע, באתר הארץ, 28 במרץ 2002
↑  תנועת דור שלום מצטרפת לרשימת עם אחד, באתר הארץ, 26 בנובמבר 2002
↑  יואב יצחק, ‏דור שלום קיבל תשלום, באתר גלובס, 6 ביולי 1999
יואב יצחק, ‏הפרקליטות מבקשת מהתביעה בארה"ב לחשוף את ספריה של עמותת רבין-אליאנס, באתר גלובס, 12 בדצמבר 2000
↑  צבי לביא, ‏מריונטות, נרקומן פעיל וחשבוניות כוזבות, באתר גלובס, 27 בינואר 2000
↑  יצחק דנון, ‏רשם העמותות מבקש מביהמ"ש צו פירוק לעמותת דור שלום, באתר גלובס, 6 במאי 2009
↑  מורן שריר, דור שלם דרש שלום: מסיכת המוות של השמאל הציוני, באתר הארץ, 20 באוקטובר 2010
תתרנות

| --- | --- |

 תחום:  נוירולוגיה 
 קישורים ומאגרי מידע
 MeSH:  D000086582
 סיווגים
 ICD-10:  R43.0 
 ICD-11:  MB41.0 
 
תתרנות (בלועזית: Anosmia) היא אובדן חלקי או מלא של חוש הריח, בצורה קבועה או זמנית. תתרנות יכולה להתאפיין בחוסר יכולת לחוש ריחות מסוימים (תתרנות ספציפית), או אובדן מוחלט של חוש הריח (תתרנות מלאה).
התתרנות נחשבת ברפואה לנכות אך היא שולית יחסית לנכויות אחרות, זאת מאחר שהאדם אינו משתמש בהרחה כדי לחוש את סביבתו (בניגוד לבעלי חיים כמו קרנפיים או כרישים), אלא בעיקר בראייה ושמיעה.
לתתרנות יש מספר השפעות שליליות: פגיעה בחוש הריח עלולה להוביל גם לפגיעה בחוש הטעם, וזאת בעקבות החיבור המשמעותי בין חוש הריח וטעם. אובדן של חוש הריח עלול להיות מסוכן, כיוון שתתרן יתקשה בגילוי דליפות גז, שרפות ומזון מקולקל.
גורמים

איבוד זמני של חוש הריח יכול להיגרם על ידי מגוון גורמים, ביניהם אף סתום, עיטוש או זיהום קל. גם מצבים נפשיים כדיכאון מלווים בירידת ההרחה.
איבוד קבוע של חוש הריח נדיר יחסית ויכול להיגרם על ידי מות קולטני הריח באף, נזק מוחי באזורים המעבדים את חוש הריח וכן עקב פגיעות בחלל האף. לעיתים התתרנות היא מולדת עקב גורמים גנטיים.
מספר מחלות וסימפטומים יכולים לגרום לתתרנות מלאה או חלקית. למשל חולים בנגיף הקורונה דיווחו כי לאחר שחלו איבדו את חוש הריח לחלוטין או חלקית, ובעקבות זאת פותחה שיטה המאפשרת לזהות חולי קורונה רק בהתבסס על מבחני הרחה של חפצים ביתיים.
איבחון

איבחון תתרנות מבוצע על ידי סדרת ריחות שמטרתה לבדוק את חוש הריח של הנבדק, בעזרת הרחת ריחות נפוצים כגון קפה, לימון, קינמון וכדומה.
פגיעות אחרות בחוש הריח

בשונה מתתרנות, קיים מצב של היפוסמיה, שמשמעותו דעיכה בעוצמת ההרחה. תופעה הפוכה, במסגרתה יש לאדם רגישות חזקה מהרגיל להרחה, נקראת היפרוסמיה.
ראו גם

אל-טעם
הערות שוליים

↑  Daniel V. Santos, et al., Hazardous Events Associated With Impaired Olfactory Function, Archives of Otolaryngology–Head & Neck Surgery 130, 2004-03-01, עמ' 317 doi: 10.1001/archotol.130.3.317
↑  מערכת וואלה! בריאות‏, למה חולי קורונה מאבדים את חוש הטעם והריח?, באתר וואלה, 16 באפריל 2020
↑  הסריקות הראו: כך נגיף הקורונה תוקף את המוח, באתר וואלה, 1 ביוני 2020
↑  Kobi Snitz, Danielle Honigstein, Reut Weissgross, et al., An olfactory self-test effectively screens for COVID-19, Communications Medicine 2, 2022-04-05, עמ' 1–12 doi: 10.1038/s43856-022-00095-7
ערך זה הוא קצרמרבנושא מחלות ובנושא פיזיולוגיה. אתם מוזמנים לתרום לוויקיפדיה ו.
קוקו (גורילה)

| --- | --- |
קוקו אוחזת במצלמה על גבי השער של מגזין נשיונל ג'יאוגרפיק
קוקו אוחזת במצלמה על גבי השער של מגזין נשיונל ג'יאוגרפיק
 לידה:  4 ביולי 1971 גן החיות בסן פרנסיסקו
 מוות:  19 ביוני 2018 (בגיל 46) השמורה של קרן הגורילה בקליפורניה
 מין:  גורילת שפלה מערבית
 זוויג:  נקבה
 ידועה בשל:  תקשורת בשפת הסימנים
 תקופת הפעילות:  ? – 19 ביוני 2018 
 https://www.koko.org/
קוקו הגורילה (באנגלית: Koko; ‏נולדה בשבי ב-4 ביולי 1971 – 19 ביוני 2018) הייתה נקבת גורילה שהשתתפה בניסויים בלשניים בקופי אדם. על פי פרנסין פטרסון (Dr. Francine 'Penny' Patterson) וחוקרים נוספים מאוניברסיטת סטנפורד שבקליפורניה, קוקו הבינה יותר מ-1,000 מילים בשפת הסימנים האמריקאית, וכן כ-2,000 מילים באנגלית מדוברת. כמו בניסויי שפה נוספים עם קופי אדם, רמת השליטה של קוקו בסימנים אלו שנויה במחלוקת, ונטען שהיא למדה להשתמש במחוות מסוימות בדרך של התניה אופרנטית. קוקו נולדה בגן החיות בסן פרנסיסקו וגרה רוב חיה בוודסייד, קליפורניה. השם קוקו הוא קיצור של "הנביקו" (花火子 - "ילד זיקוקין" ביפנית), שניתן לה בגלל תאריך לידתה, 4 ביולי.
קוקו נצפתה מפגינה רגשות המיוחסים בדרך כלל לבני אדם. במהלך צפייה בסרט הקולנוע האהוב עליה "תה עם מוסוליני" מוצגת סצנה עצובה שבה ילד קטן נפרד ממשפחתו הנוסעת ברכבת. בסוף הסצנה היא נצפתה מסמנת בשפת הסימנים את המילים: "צרות", "עצוב", "אמא" ו-"קוקו אוהבת", עם דמעות בעיניה.
כשהודיעו לקוקו על מותו של השחקן רובין ויליאמס, שאותו פגשה ב-2001 ומיד נקשרה אליו, היא התעצבה מאוד ואף סימנה בשפת סימנים את המילה "בכי", דבר המראה על אינטליגנציה רגשית גבוהה. קוקו נפטרה ב-19 ביוני 2018.
חיות המחמד של קוקו

קוקו הייתה אחת מבעלי החיים היחידים שגידלו חיית מחמד. לכבוד חג המולד 1983, קוקו ביקשה ממטפליה מתנה חתול. כאשר נקנה לה בובת חתול, קוקו סירבה לשחק עמה והמשיכה לבקש חתול. ליום הולדתה ב-1984 קיבלה קוקו גור חתולים זכר מסוג מנקס, שנקרא אול בול ("All Ball"). קוקו טיפלה בגור בחמלה, כאילו היה צאצאה. מספר חודשים לאחר מכן, גור החתולים ברח ונדרס על ידי רכב. על פי דיווחי פטרסון, קוקו התאבלה על מותו של הגור. מאוחר יותר גידלה קוקו שני גורי חתולים נוספים, אף הם מזן מנקס.
אזכורים בתרבות

ב-1977 נוצר עליה סרט תיעודי שנקרא "קוקו - גורילה מדברת" (Koko – A Talking Gorilla).
בסדרת הטלוויזיה "המפץ הגדול", שלדון קופר מנסה ללמד את פני פיזיקה ומשווה את הניסיון ללימוד קוקו את שפת הסימנים. שלדון טוען שלקוקו יכולות לימוד העולות על אלו של פני.
באחד מפרקי "סיינפלד", ג'ורג' קוסטנזה זוכה לכינוי "קוקו" על שם הגורילה, שכן כשהוא כועס, הוא "קופץ מעלה ומטה כמו קוף".
ראו גם

ניסויים בלשניים בקופי אדם
שפת בעלי חיים
הערות שוליים

↑  בעלי חיים - בעלי רגשות, באתר מבזקון
↑  מתה הגורילה קוקו, שלמדה את שפת הסימנים, באתר ynet, 21 ביוני 2018
↑  הלוס אנג'לס טיימס מדווח על המקרה.
↑   "Koko, le gorille qui parle", במסד הנתונים הקולנועיים IMDb (באנגלית)
| --- | --- |
בקרת זהויות :  ISNI: 0000 0004 4621 5461  LCCN: no2015024426  VIAF: 314907042   WorldCat (עם VIAF): 314907042
בא לשכונה בחור חדש

| --- | --- |

 סינגל בביצוע אלון אולארצ'יק
 מתוך האלבום אולארצ'יק
 יצא לאור:  1984
 שפה:  עברית
 אורך:  3:44
 חברת תקליטים:  הד ארצי
 כתיבה:  אלון אולארצ'יק
 הפקה:  אלון אולארצ'יק, איתן גדרון
בא לשכונה בחור חדש הוא סינגל שהוקלט על ידי הזמר הישראלי אלון אולארצ'יק. השיר יצא לאור בשנת 1984, והוא נכלל כרצועה השנייה באלבום הבכורה של הזמר, "אולארצ'יק".
כתיבה והשמעה

השיר נכתב, הולחן והופק על ידי אולארצ'יק. קרדיט נוסף, על תהליך עיבודו, נזקף לאיתן גדרון, שעבד לימים עם אולארצ'יק במספר סינגלים נוספים שהוציא לאור. השיר מושמע מפיה של בחורה, הנרגשת לבואו של בחור חדש לשכונה, וכיתר בנות השכונה רוצה אף היא להקסים אותו.
"בא לשכונה בחור חדש" הוצג כמועמד לכניסה למצעד הפזמונים השבועי של רשת ג' ב-18 בדצמבר 1984. בשבוע לאחר מכן דורג במקום ה-23. ב-29 בינואר עלה למקום הראשון, שם שהה שלושה שבועות רצופים. ב-12 במרץ יצא מהדירוג השבועי לאחר שצעד בו במשך עשרה שבועות רצופים. במצעד הפזמונים של שנת ה'תשמ"ה הגיע השיר למקום ה-13.
מיקומי שיא

|   ‏‏‏  מצעדים ודירוגים (1985)> מדינה |   ‏‏‏  מצעדים ודירוגים (1985)> מצעד |   ‏‏‏  מצעדים ודירוגים (1985)> מיקום שיא |   ‏‏‏  מצעדים ודירוגים (1985)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 13 |  |
גרסאות כיסוי

בשנת 2010 ובשנת 2018 ביצעו להקת אקסום את השיר במסגרת הסדרה "עבודה ערבית" ובמסגרת התכנית "הכוכב הבא".
בשנת 2016 ביצעו השחקנים לי בירן, דניאל גד, טום באום וג'וי ריגר את השיר במסגרת הסדרה "Oboy".
הערות שוליים

↑  השבועי של רשת ג' מתאריך 18 בדצמבר 1984, פזמונט
↑  המצעד השבועי של רשת ג' מתאריך 1 בינואר 1985, פזמונט
↑  המצעד השבועי של רשת ג' מתאריך 29 בינואר 1985, פזמונט
↑  המצעד השבועי של רשת ג' מתאריך 5 בפברואר 1985, פזמונט
↑  המצעד השבועי של רשת ג' מתאריך 12 בפברואר 1985, פזמונט
↑  המצעד השבועי של רשת ג' מתאריך 12 במרץ 1985, פזמונט
↑  מצעד השנתי תשמ"ה (1985), פזמונט
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
הדברת יתושים

הדברת יתושים באמצעות התזת DDT, בשנת 1958 בארצות הברית, כאמצעי נגד המלריה
ריסוס מי הירדן בשמן להדברת יתושי מלריה, 1938
הדברת יתושים היא פעולה שנועדה להקטין במידת האפשר את אוכלוסיית היתושים ועל ידי כך להוריד את שיעור עקיצת בני אדם על ידיהם עד למינימום. פעולות אלה ניתן לחלק לשלוש קבוצות עיקריות:
פעולות למניעת דגירות יתושים
פעולות להדברת יתושים בעלי כנף
פעולות להדברת יתושים בדרגות התפתחותם במים
פעולות למניעת דגירות יתושים

השלבים למניעת דגירות יתושים הם איתור מקומות דגירה אפשריים וביצוע טיפול מונע בהם :
במרתפים מוצפים יש לשאוב את המים הנקווים עם סיום עונת הגשמים.
מכלי מים יש לאטום ודליפות ונזילות מהם יש לתקן.
בבריכות הדגים יש להקפיד על ניקוי הצמחייה והעמקת חופי הבריכות עד עומק של 30 ס"מ.
בורות מי שופכין שאינם בשימוש יש למלא בעפר ובורות בשימוש יש לכסות.
בזרמי שופכין יש לטפל על ידי הכשרת מערכת תעלות נקיות מצמחייה.
בבריכות חימצון יש לבער את צמחיית הגדות על ידי הפיכתה לבלתי מתאימה לדגירת יתושים.
כל הפעולות הללו הן למעשה שינוי פיזי של הגומחה האקולוגית והפיכתה לבלתי מתאימה לדגירת יתושים על ידי שימוש בקוטלי עשבים או בעבודה מכנית–הנדסית.
פעולות להדברת יתושים בעלי כנף

אופן הלחימה ביתושים בעלי כנף נעשה בשיטה הכימית על ידי ריסוס אינסקטיצידים, אם כי הכולכית מצויה טרדנית מגלה בישראל התנגדות ניכרת לחלק מתרכובות אלה מקבוצת הפחמימנים הכלוריים. בחדרי מגורים מרבים להשתמש באירוסולים המכילים פירתרינים.
אין בכוחן של פעולות אלה לחסל לחלוטין את נגע היתושים הבוגרים.
פעולות להדברת יתושים בדרגות התפתחותם במים

הטיפול בשיטות למניעת דגירות יתושים לא תמיד מביא לתוצאות משביעות רצון. לעיתים קיימים גם מקרים בהם לא מתאפשרת נקיטת השיטות למניעת דגירות מסיבה זו או אחרת. במקרים כאלה יש להדביר את זחלי היתושים במקומות הדגירה. שלוש השיטות העיקריות בשימוש הן:
הדברה כימית באמצעות פיזור רעלים במים. מרססים את רצועת המים הקרובה לגדות בקוטלי חרקים כימיים, בעיקר בתרכובות אינסקטצידיים שארתיים מקבוצת הפחמימנים הכלוריים ומן הקבוצות המבוססות על זרחן אורגני ועל קרבמט.
הדברה פיזית באמצעות פיזור של חומרים שמנוניים על פני המים תוך ניצול התכונות הביולוגיות של זחלי יתושים. יוצקים שמן למים, בצמוד לגדות עד למרחק של כ־1.5 מטר מהגדה. השמן, הקל מן המים, מכסה את פניהם וחוסם בפני הזחלים את האפשרות לנשום אוויר אטמוספירי. פיזור אחיד של השמן מותנה בטיפול מוקדם בצמחייה. טיפול זה אינו יעיל, ברוב המקרים, לגבי מי שופכין או שפכים תעשייתיים מכיוון שאלו מכילים חומרים מוצקים המקשים על פיזור אחיד של השמן.
הדברה ביולוגית העושה שימוש באויבים טבעיים של זחלי יתושים:
בעזרת טפילים של זחלי יתושים כגון חיידקים כגון BTI.
בסיוע חסרי חוליות טורפים.
על ידי צמחי מים טורפים כמו נאדיד המים המצוי.
באמצעות מיני דגים הניזונים מזחלי יתושים.
השיטה המקובלת בהדברת יתושי כולכית שהם הנפוצים בישראל היא זו העושה שימוש באויבים הטבעיים של הזחלים. אחד הידוע שבהם הוא דג ממין גמבוזיה מצויה.
כמו כן, קיימת הדברה המשלבת מספר שיטות יחדיו, על ידי שימוש חלקי בכל אחת מהן ותוך ניצול הדדי של יתרונות שיטה אחת על חסרונותיה של שיטה אחרת.
הדברת יתושים באמצעות פגיעה בפוריות יתושות

בתחילת המאה ה-21 פותחו מספר שיטות הדברה אשר מהותן פגיעה ביכולתן של יתושים להתרבות. נכון לשנת 2019 שיטות אלו מוגדרות תחת ניסוי, ועדיין לא משווקות לציבור הרחב. בשלב זה לא ברור עדיין אם וכיצד יתאפשר בהמשך ליישם שיטות אלו בקנה מידה רחב, אולם ניסויים שבוצעו בסביבות מחיה מסוימות, למשל, בניסוי שבוצע בשני איים בסין, הדגימו יכולת השמדה כמעט מלאה של אוכלוסיית היתושים המקומית, לצד פגיעה ביכולת היתושים ששרדו להעביר מחלות באופן יעיל.
הניסויים מתמקדים בשתי שיטות, או בשילוב של שתיהן יחד:
הפצת זכרים עקרים - בשיטה זו מגדלים חוקרים כמות עצומה של יתושים במעבדה, וחושפים אותם לקרינת רנטגן גמא. במינון הנכון הקרינה מעקרת אותם מבלי לפגוע ביכולת של הזכרים להתחרות על הנקבות מול היתושים הקיימים בסביבת המחיה. כאשר הביצוע מצליח בצורה מדויקת - דבר קשה לביצוע, נכון לשנת 2019, נקבות רבות מזדווגות עם זכרים עקרים ומטילים ביצים עקרות, והאוכלוסייה תצטמצם.
הדבקת יתושים בחיידק הפוגע בפוריות - מינים מסוימים של חיידקי וולבכיה (אנ') קיימים באופן טבעי בסביבות מחיה של יתושים רבים, וגורמים לעקרות אצל חרקים. הפצת יתושים רבים הנגועים בחיידק פוגעת ביכולת הפוריות של אוכלוסיית יתושים שלמה. במקרים מסוימים היתוש יצליח להעמיד צאצאים, אולם ההדבקה בחיידק תפגע ביכולת שלו להפיץ נגיפים אשר מסכנים בני אדם.
נכון לשנת 2019 שיטות אלו יושמו בהצלחה חלקית בלבד.
ראו גם

ההתמודדות עם יתושי האנופלס בישראל
הדברת מזיקים
קוטל יתושים
הערות שוליים

1 2 3  איתי נבו, תרגיל העוקץ הסיני ליתושים, במדור "חדשות מדע" באתר של מכון דוידסון לחינוך מדעי, 23 ביולי 2019
| --- | --- |
בקרת זהויות :  NLI: 987007546050205171  LCCN: sh85087479  NDL: 01202253
בייבי בוס 2: עסק משפחתי

| --- | --- |

כרזת הטיזר הרשמית בעברית
 מבוסס על:  The Boss Baby מאת מרלה פראזי
 בימוי:  טום מקגראת'
 הופק בידי:  פיל הרטמן
 תסריט:  מייקל מקולרס
 עריכה:  מרי בלי מארק א. הסטר
 מדבבים:  אלק בולדווין ג'יימס מרסדן איימי סדאריס אריאנה גרינבלט אווה לונגוריה ג'ימי קימל ליסה קודרו ג'ף גולדבלום
 מוזיקה:  הנס צימר
 מדינה:  ארצות הברית ארצות הברית
 חברת הפקה:  דרימוורקס הנפשה
 חברה מפיצה:  סרטי יוניברסל
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 2 ביולי 2021 ישראל 16 בספטמבר 2021
 משך הקרנה:  107 דק' 
 שפת הסרט:  אנגלית
 סוגה:  סרט לכל המשפחה, סרט פנטזיה, סרט קומדיה, סרט מונפש 
 הכנסות באתר מוג'ו:   thebossbaby2
 סרט קודם:  בייבי בוס (2017)
 אתר רשמי
 דף הסרט ב־IMDb
 
בייבי בוס 2: עסק משפחתי (באנגלית: The Boss Baby: Family Business) הוא סרט קולנוע בהנפשה ממוחשבת מבית דרימוורקס הנפשה, שמשמש כסרט המשך לסרט "בייבי בוס" משנת 2017. הסרט יצא לאקרנים ב-2 ביולי 2021. עלילת הסרט מתבססת באופן חופשי על ספר ילדים משנת 2010 באותו השם מאת מרלה פראזי. פיל הרטמן הפיק את הסרט, וטום מקגראת' ביים אותו על פי תסריט של מייקל מקולרס. הסרט הופץ על ידי חברת סרטי יוניברסל.
הוציאה סדרת המשך לסרטים ולסדרה "בייבי בוס חוזרים לעסקים" וטים מגלה את הבת שלו בתור מרגלת.
ולסדרה (בייבי בוס: גדול בעסקים) שתי ספיישלים "בייבי בוס: תפוס ת'תינוק!" ובייבי בוס: בונוס חג המולד" .
תקציר העלילה

טים ואחיו הקטן הבייבי בוס נהפכו למבוגרים והתפצלו. טים עכשיו נשוי ואבא לשתי בנות וטד הוא מנהל בכיר. אולם כאשר בייבי בוס חדשה מגיעה הם מתאחדים ופותחים עסק משפחתי. טים ואשתו קרול הסופר-אמא חיים בפרברים עם בתם בת ה-7, טאביטה והתינוקת הסופר חמודה, טינה.
מדבבים

אלק בולדווין בתפקיד תאודור טמפלטון / בייבי בוס, אחיו של טים, דודם של טינה וטאביטה ובנם של טד וג'ניס
ג'יימס מרסדן בתפקיד טים טמפלטון, אחיו הגדול של תאודור, בעלה של קרול, אבא של טינה וטאביטה ובנם של טד וג'ניס
איימי סדאריס בתפקיד טינה טמפלטון, בתם הקטנה של טים וקרול, אחייניתו של תאודור, נכדתם של טד וג'ניס ובייבי בוס החדשה.
אריאנה גרינבלט בתפקיד טאביטה טמפלטון, בתם הבכורה של טים וקרול, אחותה של טינה ונכדתם של טד וג'ניס.
אווה לונגוריה בתפקיד קרול טמפלטון, אשתו של טים ואמא של טינה וטאביטה.
ג'ימי קימל בתפקיד טד טמפלטון, בעלה של ג'ניס, אבא של טים ותאודור וסבא של טינה וטאביטה.
ליסה קודרו בתפקיד ג'ניס טמפלטון, אשתו של טד, אמא של טים ותאודור וסבתא של טינה וטאביטה.
ג'ף גולדבלום בתפקיד דוקטור ארמסטרונג, המייסד המסתורי של בית הספר של טאביטה.
הערות שוליים

↑  Anthony D'Alessandro, ‏‘The Boss Baby: Family Business’: Jeff Goldblum, James Marsden, Eva Longoria, Ariana Greenblatt & Amy Sedaris Join Alec Baldwin In DreamWorks Animation Sequel, ‏Deadline, ‏17 בספטמבר 2020
תיאודור מירון

| --- | --- |

 לידה:  28 באפריל 1930 (בן 94) קאליש, רפובליקת פולין 
 מדינה:  ארצות הברית 
 השכלה:  בית הספר למשפטים בהרווארד  האוניברסיטה העברית בירושלים 
 מעסיק:  אוניברסיטת ניו יורק, אוניברסיטת הרווארד 
 פרסים והוקרה:  מדליית מנלי א. הדסון  דוקטור לשם כבוד מאוניברסיטת ורשה  קצין בלגיון הכבוד 
 
תיאודור מירון (באנגלית: Theodor Meron; נולד ב-28 באפריל 1930 בקאליש, פולין) הוא משפטן יהודי-אמריקאי, ישראלי לשעבר, מומחה למשפט בינלאומי פומבי.
ביוגרפיה

מירון נולד בשנת 1930 בקאליש שבפולין למשפחה יהודית מהמעמד הבינוני. כשהיה בן 9 פרצה מלחמת העולם השנייה ולימודיו בבית הספר נקטעו. ב-1945 עלה לארץ ישראל, נחוש להדביק את שש שנות הלימוד שהחמיץ. למירון תואר שני במשפטים מהאוניברסיטה העברית, ודוקטורט במשפטים מאוניברסיטת הרווארד. לימים סיפר כי מוראות המלחמה הניעו אותו לעסוק בתחומים שבהם יוכל לסייע במניעת זוועות, כאוס וחוסר ישע, כמו אלה שהיה עד להם.
ביוגרפיה > בשירות החוץ הישראלי

בשנים 1961-1957 שימש עוזר ליועץ המשפטי של משרד החוץ. באפריל 1959 הוענק לו פרס ארלוזורוב למחקר מדיני, על חיבורו "האזורים המפורזים במשפט וביחסים בינלאומיים". באותה שנה ייצג את ישראל כיועץ בפני בית הדין הבינלאומי בפרשת הפלת מטוס אל על בשמי בולגריה. כן השתתף במשא ומתן עם אוסטריה על הסכם הסגרה בין ישראל ואוסטריה.
בשנים 1961-1967 היה חבר במשלחת הישראלית לאו"ם בראשות השגריר מיכאל קומיי.
באוגוסט 1967 התמנה ליועץ המשפטי של משרד החוץ ובנוסף היה אחראי למחלקה הקונסולרית. הוא כתב חוות דעת הקובעות כי הקמת התנחלויות אזרחיות בשטחים שכבשה ישראל במלחמת ששת הימים, כמו גם הריסת בתי חשודים בטרור, וכן גירושם, הם הפרות של אמנת ז'נבה הרביעית. בשנת 1969 יצא לשווייץ לסייע משפטית למרדכי רחמים. בשנת 1970 עסק בהכנות לקראת שיחות גונאר יארינג.
בשנים 1975-1971 כיהן כשגריר ישראל בקנדה.
ב-1977 התפטר מתפקיד שגריר ישראל ליד מוסדות האו"ם בז'נבה, מאחר שמשרד החוץ סירב לאשר לאשתו לעבוד במקביל כמתורגמנית.
ב-1978 היגר לארצות הברית.
ביוגרפיה > באקדמיה ועל כס השיפוט

מירון מלמד משפט בינלאומי מאז 1977, והחל מ-1994 הוא מחזיק הקתדרה ע"ש צ'ארלס ל. דניסון בבית הספר למשפטים של אוניברסיטת ניו יורק. בשנים 1993-1998 נמנה עם עורכי הרבעון "American Journal of International Law".
ב-2001 נבחר על ידי העצרת הכללית של האו"ם לשמש שופט בבית הדין הפלילי הבינלאומי ליוגוסלביה לשעבר.
כיהן כנשיא בית דין זה בשנים 2003-2005, וכן בשנים 2011-2015.
מירון היה אב בית הדין של ערכאת הערעורים בבית הדין הפלילי הבינלאומי לרואנדה.
ב-2012 נבחר לתפקיד נשיא מנגנון הדין הפלילי הבינלאומי. ב-2016, בתום קדנציה של ארבע שנים נבחר שוב לתפקיד עד שהוחלף על ידי כרמל אגיוס.
במאי 2024 פורסם כי מירון הוא חבר בצוות המייעץ לתובע בית הדין הפלילי הבין-לאומי בהאג שהחליט לבקש מבית הדין להוציא צווי מעצר נגד בנימין נתניהו ויואב גלנט על רקע מלחמת חרבות ברזל.
ספריו

Investment Insurance in International Law, Oceana-Sijthoff, 1976
The United Nations Secretariat, Lexington Books, 1977
Human Rights in International Law, הוצאת אוניברסיטת אוקספורד, 1984
Human Rights Law-Making in the United Nations, הוצאת אוניברסיטת אוקספורד, 1986;
Human Rights in Internal Strife: Their International Protection, Grotius Publications, 1987
Human Rights and Humanitarian Norms as Customary Law הוצאת אוניברסיטת אוקספורד, 1989
Henry's Wars and Shakespeare's Laws הוצאת אוניברסיטת אוקספורד, 1993
Bloody Constraint: War and Chivalry in Shakespeare הוצאת אוניברסיטת אוקספורד, 1998
War Crimes Law Comes of Age: Essays הוצאת אוניברסיטת אוקספורד, 1998
International Law In the Age of Human Rights (Martinus Nijhoff, 2004
The Humanization of International Law, Hague Academy of International Law and Nijhoff, 2006)
The Making of International Justice: A View from the Bench, 2011 הוצאת אוניברסיטת אוקספורד.
הערות שוליים

↑  פרס ארלוזורוב לד"ר ת. מירון, דבר, 22 באפריל 1959
↑  מו"מ בדבר הסכם הסגרה עם אוסטריה, דבר, 23 בנובמבר 1959
↑  מיכאל קומיי יצא לעצרת או"ם בעניין ביזרטה, חרות, 16 באוגוסט 1961
↑  שינויים יסודיים במבנה משרד־החוץ, על המשמר, 1 במרץ 1968
↑  שר המשפטים: מעשה מרדכי רחמים - התגוננות, על המשמר, 23 בפברואר 1969
↑  הממשלה מינתה את אבן לנציגה בשיחות בחסות יארינג, דבר, 24 באוגוסט 1970
↑  מינויים בשירות החוץ, דבר, 1 ביוני 1971
↑  ישראל לנדרס, עשרות מליוני דולרים נאספו בפגישת ג. מאיר עם בעלי הון יהודיים, דבר, 9 בדצמבר 1971
↑  1500 צירים השתתפו בקונגרס ציוני קנדה, דבר, 9 בנובמבר 1972
↑  ועדת זכויות האדם: לשפר תנאי האסירים בישראל, דבר, 11 בפברואר 1977
↑  דיון חדש על המצב בשטחים בארגון העבודה, דבר, 21 ביוני 1977
↑  עליזה ולך, שגריר בעקבות אשתו, דבר, 27 באפריל 1977
↑  ישראל לפקוביץ, מייעץ להאג: יועמ"ש משרד החוץ לשעבר - לא חי בישראל - בחדרי חרדים, באתר בחדרי חרדים, 21 במאי 2024
↑  תמר אלמוג, בפאנל המייעץ לתובע בהאג: יועמ"ש משרד החוץ לשעבר פרופ' תיאודור מירון, באתר כאן – תאגיד השידור הישראלי, 21 במאי 2024
| --- | --- |
בקרת זהויות :  NLI: 987007273944105171  PLWABN: 9810587302605606  BIBSYS: 90350291  BnF: cb123152796 (data)  CiNii: DA00737771  GND: 1012549089  ISNI: 0000 0001 2023 9682  LCCN: n83040366  LNB: 000119895  NKC: kup19950000064388  NLA: 35347649  NSK: 000102310  NTA: 069582327  SNAC: w6nw87hb  SUDOC: 032048793  Trove: 920641  VIAF: 36985898   WorldCat (עם VIAF): 36985898
לאופולד השני, קיסר האימפריה הרומית הקדושה

הדוכס הגדול לאופולד ומשפחתו בתחריט של ג'ובאני בטיסטה צ'קי ובנדטו ארדי אחרי ציור של ג'וזפה פיאטולי (אנ')
לאופולד השני, קיסר האימפריה הרומית הקדושה (בגרמנית: Leopold II Heiliger Römischer Kaiser; ‏5 במאי 1747 – 1 במרץ 1792) היה קיסר האימפריה הרומית הקדושה ומלך הונגריה ובוהמיה במשך שנתיים, מ-1790 ועד 1792.